ועדת העבודה, הרווחה והבריאות, כנסת 15, פרוטוקול מספר 113, 2000-03-29 12:00

דוד טל: אני מתכבד לפתוח את ישיבת העבודה, הרווחה והבריאות של הכנסת, כאשר על סדר-היום הצעת חוק משפחות חיילים שנספו במערכה (תגמולים ושיקום) (תיקון מס' 20) (תיקון) (תגמולים לאלמנה שנישואיה השניים פקעו), התש"ס-2000.

דוד טל: ברצוני לומר כמה מלים, כדי להבהיר מדוע סברנו שנושא זה חשוב שיעלה לקריאה ראשונה יום או יומיים לפני הפגרה ויום לפני תום המושב הוא יעלה על סדר-היום גם לקריאה שניה וקריאה שלישית.

דוד טל: אני חושב, שהחוק עצמו הוא חוק צודק ונכון.

דוד טל: ראוי שמדינת ישראל תיתן איזה שהוא גיבוי מינימלי בנושא הזה.

דוד טל: האמת שלא התכוונתי לנגן על שום מיתרים רגשיים של אף אחד מאיתנו, אבל אני חושב שכל אחד, כל אזרח במדינת ישראל, חייב לאלמנות הללו, למשפחות הללו שיקיריהן נספו במערכה, את המינימום הזה שבעצם החוק הזה בא לתקן.

דוד טל: ברצוני לומר יותר מכך.

דוד טל: אנו גם כחברה חייבים להעביר איזה שהוא שדר.

דוד טל: לצערי, אנו עדיין מדינה שהיא במצור כמעט מכל הכיוונים.

דוד טל: אני מאד מקווה, מייחל ומתפלל לכך שלא נזדקק לעוד מלחמה כזו או אחרת.

דוד טל: אבל, אם תהיה מלחמה כזו, צריך שכל אחד במדינת ישראל, כל אזרח במדינת ישראל, יידע שהמדינה תעמוד לצידו אם, חס וחלילה, הוא צריך להקריב את האדם היקר לו מכל למען המדינה.

דוד טל: אני סבור, שזה המעט שאנו, החברה בישראל, יכולים לעשות למשפחות הללו.

דוד טל: נזקקנו כאן למאמץ עליון, ויבואו על הברכה מספר חברים וביניהם יוזם החוק, חבר-הכנסת אליעזר כהן, יושב-ראש הכנסת שאתמול נעתר לבקשת השרה יולי תמיר ואפילו השר חיים רמון שאני מניח שנתן את הסכמתו כדי שהנושא הזה יעלה היום לסדר-היום.

דוד טל: אני התחייבתי לתת את תרומתי הצנועה.

דוד טל: הגם שכפיתי את דעתי בנושא הזה במידה מסויימת על עובדות הוועדה, שבעצם זה היום האחרון שהן רצו קצת אולי להתחיל להינפש יום אחד לפני, סברתי שיהיה נכון להעלות את הנושא הזה.

דוד טל: אני חושב, שכולם, בסופו של דבר, עובדי ועובדות הוועדה, קיבלו זאת בהבנה, משום שמעבר לנושא הזה שזה עולה פה היום במקביל עוד מעט זה צריך לעלות בוועדת הכנסת; ביקשנו פטור מחובת הנחה, משום שאחרת בעצם אי אפשר לדון בחוק הזה גם אם נעבירו לקריאה שניה - כלומר כאן אני מאשר אותו להכנה לקריאה שניה - ויש חובה להניחו בכנסת לפחות יום אחד לפני.

דוד טל: גבירתי, האם זה נכון?

ה' ברק: כן.

דוד טל: מחר זה יהיה יום אחד יותר מדי, ואז אנו לא נוכל להגיע לכלל סיכום החוק.

דוד טל: אשר על כן, ביקשתי מהיועץ המשפטי לוועדה, שלא נמצא אך שלח לכאן את נציגתו, והוא מייצג אותנו כרגע בוועדת הכנסת.

דוד טל: הוא ינסה לשכנע את ועדת הכנסת לפטור מחובת הנחה.

דוד טל: אני מקווה, שאכן זה יעבור שם.

דוד טל: אם אכן זה יעבור, לאחר שכאן יעבור בעוד מספר דקות, אני אדאג ואעשה את כל אשר לאל ידי כדי שזה ישולב בסדר-היום של הכנסת על מנת שזה יוכל לעבור לקריאה שניה ולקריאה שלישית.

דוד טל: הצעת חוק הזו - אין בה שום שינוי, ושום הסתייגות לא קיבלנו לגביה.

דוד טל: אם יש מישהו שרוצה לומר משהו, נציגי משרד הביטחון או נציגי האוצר, יוכל לומר זאת.

דוד טל: נ' פרלמן: אני חוזרת על מה שאמרנו גם בישיבה הקודמת.

דוד טל: אין לנו התנגדות עקרונית, וזה מותנה רק בהערכה תקציבית שאותה מסרנו.

דוד טל: מבחינתנו, זה גם חשוב שיהיה תיקצוב לחוק הזה, כי התיקצוב, כפי שכתוב בהצעת החוק, הוא 6.6 מליוני שקלים חדשים בשנה וצריך תוספת תקציב.

ג' שמי: אני גאי שמי, נציג האוצר.

ג' שמי: יש להבהיר, וראוי לציין זאת, שהמקור התקציבי להצעת החוק הזו הוא תקציב הביטחון.

ג' שמי: תקציב הביטחון הוא תקציב מסגרת, והוא מקור.

ג' שמי: משרד הביטחון תמך בהצעת החוק.

ג' שמי: כשמציעים הצעת חוק, צריך לציין מה הוא המקור התקציבי.

ג' שמי: זהו עניין טכני.

דוד טל: אנו ציינו בזמנו, ואני חושב שאתם לא תתנגדו - לא אתם, ולא אתה - שזה יהיה מהשתתפות שיפוי בעלות המעבידים.

דוד טל: אני חושב, שיש לנו שם 11 מיליארד או משהו בסדר-גודל כזה.

ג' שמי: אנו לא רואים זאת בתור מקור.

דוד טל: אבל, אנו הוועדה, והוועדה סבורה שזהו המקור.

ג' שמי: זה לא הוצג לנו.

דוד טל: אדוני לא קרא את הפרוטוקול של הקריאה הראשונה.

דוד טל: בקריאה הראשונה אמרנו את הדברים בצורה חד-משמעית.

דוד טל: אדוני יכול לקבל את הפרוטוקול ולראות.

דוד טל: היינו חייבים להציג זאת.

ג' שמי: זה צריך להיות מצויין בדברי ההסבר.

דוד טל: לא כאן.

דוד טל: בקריאה ראשונה היינו צריכה להציג זאת, והצגנו זאת.

דוד טל: אני חושב, שאדוני לא היה בישיבה.

ג' שמי: לא הייתי.

דוד טל: היה מישהו אחר.

דוד טל: אינני יכול לקבוע לכם מי יגיע לישיבה, אבל במידה ומגיע אדם שלא היה אולי כדאי ונכון שהוא יתעדכן.

דוד טל: אדוני יכול לקבל את פרוטוקול הוועדה.

דוד טל: ג' שמי: זה צריך להיות רשום פה בדברי ההסבר.

דוד טל: זה לא רשום בדברי ההסבר, אך בקריאה ראשונה זה היה רשום - אמרנו זאת.

דוד טל: אם זה חשוב מאד, אשתדל שכאשר אנו נעלה זאת היום להצבעה נאמר את הדברים האלה.

ג' שמי: מה הוא המקור?

דוד טל: יש סעיף תקציבי, שנקרא: השתתפות בעלות שיפוי מעבידים.

דוד טל: אנו מדברים על 6.6 מליוני שקלים חדשים.

ג' שמי: האם זה שיפוי מעבידים?

ג' שמי: איפה זה מתוקצב?

ש' אברמי: זה בסעיף 27.04 לחוק התקציב השנתי.

דוד טל: האם יש עוד מישהו או מישהי שרוצה להתייחס לנושא?

ג' שמי: אני מבקש, שההסתייגות שלנו תיאמר ותירשם שהמקור התקציבי לא סוכם עם האוצר, והאוצר לא הסכים שזה המקור התקציבי.

דוד טל: אנו סבורים, שזה המקור התקציבי לצורך העניין הזה.

דוד טל: אם האוצר יבוא ויצביע על איזה שהוא מקור אחר, אנו נקבל- - -

ג' שמי: הצבענו - תקציב משרד הביטחון.

דוד טל: לגבי זה, אתה צריך לבוא בדברים עם משרד הביטחון.

ג' שמי: זה מסוכם עם משרד הביטחון.

ג' שמי: היו"ר ד' טל: מבחינתנו, אנו נשאיר זאת לרשות המבצעת שתחליט מאיפה זה יבוא.

ג' שמי: הוועדה החליטה, שזה הסעיף שממנו אנו רוצים לתקצב זאת.

ג' שמי: אנו מדברים על שישה מליוני שקלים, וזה לא בשמים.

ג' שמי: השאלה היא: כאשר הצעת החוק עוברת, במפורש זה גם המקור התקציבי וזה מחייב את הממשלה או שהממשלה יכולה למצוא מקור תקציבי כראות עיניה?

ה' ברק: עד כמה שידוע לי, כל נושא ציון המקור התקציבי שבו מחוייבות הוועדות נבע מבקשת הממשלה שחברי-הכנסת לא יזרקו לחלל האויר הצעות שאין להן כיסוי--

דוד טל: זה נעשה, כדי שיידעו את סדרי-גודל ועל מה מדברים.

ה' ברק: --או שלא יהיה להן כיסוי, אלא ינסו לחשוב גם כן לסייע ולממשלה במציאת המקור התקציבי.

ג' שמי: האם זה לא כובל את ידי הממשלה?

ה' ברק: בהחלט, לא.

דוד טל: זה כמו חוק משפחות ברוכות ילדים, שאתמול לא עבר רק משום שהיה מצויין 1.6 מיליארדים, ואמרו: "זה כבד".

דוד טל: גם חברי-כנסת אחרים שחשבו לתמוך אמרו שזה כבד ולא תמכו.

דוד טל: אם היה רשום רק סכום של 200 מליון ש"ח, אולי היו תומכים.

ג' שמי: בסדר.

ג' שמי: אני מבקש, שהערתי תירשם בפרוטוקול.

דוד טל: הערתך נרשמה בצורה מכובדת, ואנו נשמח שתצטרף אלינו לזה.

דוד טל: אריאלה קלעי, האם רצית להגיד משהו?

דוד טל: א' קלעי: רציתי להגיד, שזה כתוב בתקנון.

ה' ברק: נכון, זה כתוב בתקנון הכנסת, והתיקון בתקנון הכנסת בוצע על-פי בקשת הממשלה.

דוד טל: גבירתי היועצת המשפטית, אני מודה לך על הערותייך והארותייך.

דוד טל: אני מעלה את הנושא הזה להצבעה.

דוד טל: אני החלטתי, שאנו מעבירים את זה להכנה לקריאה שניה ולקריאה שלישית.

דוד טל: אני מקווה, שזה יעלה עוד היום, כדי שנוכל, אחרי שזה יעבור, לרדת לכאן.

דוד טל: אני חושב, שזה יהיה, באמת ובתמים, לתפארתה של הכנסת הזאת, שהיא יודעת גם להתעלות מעל כל שיקולים אחרים.

דוד טל: השולחן הזה ושולחנות אחרים של ועדות אחרות העבירו, בנושאים אחרים הרבה פחות חשובים, תקציבים הרבה יותר גדולים למטרות פחות חשובות, על-פי השקפת עולמי.

דוד טל: נכון יהיה להעביר סכום זעום כזה, כדי לנסות לפתור את הבעיה.

דוד טל: כפי שאמרה לי אחת מהאלמנות, לפחות שביום הזכרון זה יעבור.

דוד טל: אני מקווה, שנוכל היום להתבשר שאכן ביום הזכרון זה יעבור.

דוד טל: זה עבר ברוב קולות.

ג' אמית-רזין: אנו מודות לכם.

אליעזר כהן: ברצוני להודות ליושב-הראש, שעשה עבודה נפלאה.

דוד טל: אני נועל את הישיבה.

דוד טל: אני מודה לכולם.